Genetics & Applications
<s>Genetics & Applications (G&A) je službeni časopis Instituta za genetičko inženjerstvo i biotehnologiju, Univerziteta u Sarajevu.</s><s>Predviđen je kao međunarodni časopis otvorenog pristupa, koji izlazi dva puta godišnje u štampanom i elektronskom (on-line) formatu, a objavljuje nove recenzirane članke i značajna otkrića u područjima osnovne i primijenjene genetike.</s><s>Po dogovoru s Uredništvom, povremeno se mogu prirediti i posebna izdanja ili dodaci.</s>

<s>Teme obuhvaćene u okviru Genetics & Applications (G&A) uključuju oblasti: 
molekularna genetika, 
citogenetika, 
genetika biljaka, 
genetika životinja, 
genetika čovjeka,
medicinska genetika, 
forenzička genetika, 
populacijska i evolucijska genetika, 
konzervacijska genetika,
genomika i funkcionalna genomika, 
genetičko inženjerstvo i biotehnologija i 
bioinformatika.</s>

<s>Mole se autori da predaju kompletne, neobjavljene, originalne radove koji nisu u recenziji ni u jednom drugom časopisu.</s><s>Prihvatljivi su oni koji okupljaju i šire temeljna znanja iz svih područja genetike.</s>

<s>Ovaj časopis je indeksirani ili sažet u bazama podataka: EBSCO, DOAJ, CAB Abstracts, Google Scholar, Global Health database, Crossref i Index Copernicus.</s>

<s>G&A koristi sisteme LOCKSS i CLOCKSS, kako bi osigurali sigurnu i trajnu arhivu časopisa.</s><s>Genetics & Applications objavljuje pet vrsta rukopisa: kritike (Reviews), istraživačke članke (Research Articles), kratke komunikacije (Short Communications), bilješke (Notes) i pisma (Letters).</s>

<s>Ovaj časopis izlazi samo na engleskom i ne naplaćuje stranice.</s>

<s>Povezano 
INGEB
Univerzitet u Sarajevu</s>

<s>Reference</s>

<s>Univerzitet u Sarajevu
Naučni časopisi
Nauka i tehnologija u Bosni i Hercegovini</s>

